# Všeobecné obchodné podmienky poskytovania metrologických výkonov a služieb Slovenská legálna metrológia, n. o.

1. **Všeobecné ustanovenia**
2. Všeobecné obchodné podmienky poskytovania metrologických výkonov a služieb (ďalej len

„VOP“) upravujú práva a povinnosti zúčastnených strán a aplikujú sa na všetky Objednávky – Zmluvy – Žiadosti (ďalej len „Objednávka“), ktoré Slovenská legálna metrológia, n. o., Geologická 9966/1, 821 06 Bratislava- Podunajské Biskupice, IČO: 37 954 521, DIČ: 2021921880, IČ pre DPH: SK2021921880, zapísaná v registri neziskových organizácií Okresného úradu v Bratislave, pod č. OVVS/NO-1/2005, IBAN: SK69 0200 0000 0000 4993 7312, SWIFT (BIC): SUBASKBX,

(ďalej len „SLM, n. o.“ alebo „Vykonávateľ“) uzatvára s druhou zúčastnenou stranou (ďalej len

„Objednávateľ“).

1. Metrologické výkony a služby realizované SLM za účelom:
	1. realizovania metrologických výkonov a/alebo služieb podľa zákona č. 157/2018 Z. z. o metrológii a o zmene a doplnení niektorých zákonov v znení neskorších predpisov (ďalej len

„zákon“ alebo „zákon č. 157/2018 Z. z.“), súvisiacich právnych predpisov ako aj podľa Podmienok realizácie metrologickej kontroly a evidencie meradiel (Príloha č. 1 VOP),

* 1. poskytovania služieb osobnej dozimetrie podľa Podmienok realizácie služieb osobnej dozimetrie (Príloha č. 2 VOP),
	2. poskytovania činností Certifikačného orgánu pre výrobky,
		+ podľa zákona č. 56/2018 Z. z. o posudzovaní zhody výrobku, sprístupňovaní určeného výrobku na trhu a o zmene a doplnení niektorých zákonov v znení neskorších predpisov a podľa nariadenia vlády SR č. 145/2016 Z. z. o sprístupňovaní meradiel na trhu a nariadenia vlády SR č. 126/2016 Z. z. o sprístupňovaní váh s neautomatickou činnosťou na trhu (ďalej len „posudzovanie zhody a v súlade s Postupom pre získanie certifikátu (Príloha č. 3 VOP),
		+ podľa rozsahu spôsobilosti SLM, n. o. ako vydávajúcej autority OIML v rámci certifikačného systému OIML,
		+ podľa rozsahu spôsobilosti v rámci platného Osvedčenia o akreditácii a dobrovoľného systému pre posudzovanie modulov meradiel podľa príručky Welmec 8.8,
	3. poskytovania služieb medzilaboratórneho porovnávacieho merania podľa Organizačných a technických pokynov pre daný typ meradla pre účastníka MLPM, ktoré zašle Vykonávateľ Objednávateľovi na začiatku programu,
	4. auditov, expertíz, školení, služieb meraní a iných dohodnutých služieb podľa Podmienok posúdenia stavu metrologického zabezpečenia ( Príloha č. 4 VOP), Podmienok pre realizáciu služieb tvorby dokumentácie (Príloha č. 5 VOP) a podľa iných príslušných Podmienok,

ďalej aj ako („*služby*“) sa riadia týmito VOP a príslušnými podmienkami a postupmi, prípadne dohodou zmluvných strán vyplývajúcou z osobitých pokynov, predpisov a podmienok Vykonávateľa.

Žiadne iné podmienky nemajú prednosť pred obsahom týchto VOP, pokiaľ neboli Vykonávateľom písomne akceptované.

1. Tieto VOP sú záväzné pre zúčastnené strany v plnom rozsahu. Objednávateľ prehlasuje, že sa s VOP v plnom rozsahu oboznámil, nemá k nim žiadne pripomienky a zaväzuje sa ich dodržiavať. Súčasne sa vylučuje možnosť aplikovania akýchkoľvek obchodných podmienok Objednávateľa, ktoré sú v rozpore s VOP Vykonávateľa, ak sa strany písomne nedohodnú inak.
2. Právne vzťahy neupravené zmluvne a ani prostredníctvom VOP sa riadia príslušnými ustanoveniami právnych predpisov Slovenskej republiky, najmä Obchodným zákonníkom a Občianskym zákonníkom vrátane ich vykonávacích právnych predpisov.

# Práva a povinnosti zúčastnených strán

1. Objednávateľ berie na vedomie, že Vykonávateľ v rámci poskytovania služieb podľa zákona č. 213/1997 Z. z. o neziskových organizáciách poskytujúcich všeobecne prospešné služby

s prihliadnutím na technické, kapacitné a organizačné možnosti **prioritne plní úlohy a poskytuje služby vyplývajúce zo:**

* + **zákona č. 157/2018 Z. z. o** metrológii, následne
	+ úlohy vyplývajúce zo **zákona č. 56/2018 Z. z.** o posudzovaní zhody výrobku, sprístupňovaní určeného výrobku na trhu a o zmene a doplnení niektorých zákonov a až následne
	+ poskytuje ostatné typy služieb.
1. Vykonávateľ sa zaväzuje vykonať služby objednané Objednávateľom vlastnými silami alebo prostredníctvom subdodávateľov, pričom o tejto skutočnosti nemusí Vykonávateľ informovať Objednávateľa, ani žiadať jeho súhlas. Ak Vykonávateľ poveril vykonaním predmetu Objednávky alebo jeho časti tretiu osobu (subdodávateľa), zodpovedá voči Objednávateľovi tak, akoby predmet Objednávky alebo jeho časť vykonával sám.
2. Objednávateľ je povinný objednávku na následné overenie predložiť Vykonávateľovi najneskôr 30 dní pred skončením času platnosti overenia. v prípade, že bola na meradle vykonaná oprava je Objednávateľ povinný objednávku na následne overenie predložiť Vykonávateľovi do 3 dní od vykonanej opravy.
3. Objednávka Objednávateľa na následne overenie určeného meradla alebo kalibráciu meradla musí byť predložená Vykonávateľovi v písomnej forme a musí obsahovať nasledovné údaje:
4. identifikáciu používateľa meradla,
5. špecifikáciu meradla v rozsahu:
	1. druh meradla
	2. výrobca meradla
	3. výrobné číslo meradla
	4. merací rozsah meradla
	5. kalibračný interval v prípade kalibrácie meradla
6. dátum opravy meradla, ak bola oprava uskutočnená alebo dátum skončenia platnosti overenia,
7. požadovaný termín a umiestnenie meradla, ak sa overenie má vykonať na mieste jeho používania,
8. druh požadovaného metrologického výkonu, príp. požiadavku o vystavenie certifikátu o overení pri overení určeného meradla.
9. Vyplnený čiarový kód Vykonávateľa, t.j. EAN nahrádza špecifikáciu určeného meradla uvedenú v bode 4. b tohto článku.
10. Objednávku metrologických služieb v rozsahu zákona o metrológií je objednávateľ povinný zaslať minimálne 30 dní pred požadovaným termínom výkonu v rozsahu údajov definovaných bodom

4. tohto článku.

1. Objednávateľ je povinný Vykonávateľovi poskytnúť všetku potrebnú súčinnosť, resp. spoluprácu na to, aby mohol poskytnúť službu v súlade s ust. § 25 ods. 4 a 5 zákona č. 157/2018 Z. z. ak je overenie určeného meradla vykonávané na mieste používania, Vykonávateľ môže požadovať od Objednávateľa, aby poskytol vhodnú miestnosť, skúšobné zariadenia, pomôcky a materiál, osobné ochranné pracovné prostriedky, potrebný počet zamestnancov a zabezpečil všetky ostatné podmienky na vykonanie overenia. Ak určené meradlo podlieha schváleniu typu, Vykonávateľ môže od Objednávateľa požadovať aj rozhodnutie o schválení typu meradla, a to v štátnom jazyku (§25 ods. 5. zákona č. 157/2018 Z. z.). Objednávateľ je povinný poskytnúť Vykonávateľovi súčinnosť aj pri kalibrácii meradiel.
2. Ak sa jedná o poskytnutie služby mimo priestorov SLM, n. o. (externý výkon), Objednávateľ je povinný zabezpečiť pre zamestnanca/zamestnancov Vykonávateľa „zodpovednú osobu“, ktorá ich bude sprevádzať v priestoroch prevádzky Objednávateľa.
3. Ak je aj napriek súčinnosti so „zodpovednou osobou“ nevyhnutné pre pohyb a prácu zamestnancov Vykonávateľa v priestoroch Objednávateľa absolvovať školenie PO a BOZP, zamestnanci Vykonávateľa takéto absolvujú v trvaní max. 30 minút. Ak bude mať takéto školenie trvanie viac ako 30 minút, môže byť toto školenie Objednávateľovi účtované v hodinovej zúčtovacej sadzbe podľa platného cenníka v plnom rozsahu.
4. Ak má Objednávateľ špeciálne požiadavky na ochranné pracovné prostriedky, je povinný ich pre zamestnancov Vykonávateľa zabezpečiť na vlastné náklady. Ak ich Vykonávateľ zabezpečí sám, má Vykonávateľ nárok na náhradu všetkých vynaložených nákladov na obstaranie ochranných

pracovných prostriedkov v plnej výške.

1. Objednávateľ sa zaväzuje preukázateľne poučiť svojich zamestnancov, prípadne svojich zástupcov podieľajúcich sa na plnení predmetu Objednávky so všetkými právami a povinnosťami vyplývajúcimi z týchto VOP a zaistiť ich dodržiavanie.

# Predmet, termín a miesto vykonania metrologickej služby

1. Objednávka je pre Vykonávateľa záväzná až keď ju písomne potvrdí, pričom termín realizácie metrologického výkonu bude určený Vykonávateľom. Vykonávateľ si vyhradzuje určený termín zmeniť v odôvodnených prípadoch. Miestom poskytovania metrologických služieb sú laboratóriá SLM, n. o., ak nie je dohodnuté inak. v prípade, že meradlo nemožno vzhľadom na jeho špecifické podmienky inštalácie, používania alebo iné parametre predložiť na metrologický výkon na pracoviská SLM, n. o., alebo ak sa zmluvné strany na tom dohodnú, služba bude poskytnutá na mieste používania meradla ako externý výkon.
2. Objednávateľ sa zaväzuje zabezpečiť pre Vykonávateľa prístup k meradlu, resp. je povinný odovzdať Vykonávateľovi meradlo za účelom vykonania metrologického výkonu v termíne a mieste podľa pokynov Vykonávateľa. Meradlo môže byť po dohode s Vykonávateľom doručené osobne na príslušné pracovisko prostredníctvom zasielateľskej služby alebo poštou.
3. V prípade nepredloženia meradla Objednávateľom v zmysle predchádzajúceho bodu je Vykonávateľ oprávnený účtovať Objednávateľovi náhradu vo výške daného metrologického výkonu.
4. Predmetom Objednávky podľa zákona č. 157/2018 Z. z. je poskytnutie služby – realizácia metrologických výkonov na meradle, ktoré spĺňa technické parametre dané výrobcom a u určených meradiel je aj spôsobilé na overenie podľa ust. § 25 ods. 6 zákona č. 157/2018 Z. z. V prípade, že meradlo nespĺňa tieto požiadavky, Vykonávateľ si vyhradzuje právo odmietnuť realizáciu objednávky.
5. Overenie určeného meradla podľa zákona č. 157/2018 Z. z. o metrológii pozostáva zo skúšky určeného meradla, potvrdenia zhody meradla so schváleným typom a s technickými požiadavkami a metrologickými požiadavkami na daný druh meradla. v prípade potvrdenia zhody Vykonávateľ vydá Objednávateľovi na požiadanie doklad o overení – certifikát o overení, v prípade nepotvrdenia zhody ako doklad o overení vydá Vykonávateľ zamietací list.
6. SLM vykonáva činnosť overovania určených meradiel výhradne v rozsahu platného Rozhodnutia o autorizácií a Osvedčenia o akreditácii. Dokladom o overení je overovacia značka, alebo overovacia značka a jednostránkový certifikát alebo overovacia značka a dvojstránkový certifikát.

V prípade jednostránkového certifikátu o overení, certifikát obsahuje výsledky merania v zjednodušenej forme, avšak výsledky merania sú na vyžiadanie (odplatne) dostupné.

# Platobné podmienky

1. Tvorba cien sa riadi zákonom č. 18/1996 Z. z. o cenách a vyhláškou Ministerstva Financií SR č. 87/1996 Z. z., ktorou sa vykonáva zákon č. 18/1996 Z. z. o cenách. Plnenie predmetu Objednávky sa fakturuje za cenu podľa Cenníka metrologických výkonov a služieb SLM, n. o. platného v čase realizácie služby, ktorý je dostupný na [www.slm.sk,](http://www.slm.sk/) pokiaľ nie je uvedené inak. Ceny sú uvedené bez DPH, a bude k nim uplatnená DPH v zmysle platných právnych predpisov.
2. Vykonávateľ má právo účtovať realizovaný výkon alebo poskytnutie služby v zmysle kategorizácie platného cenníka. Platí aj v prípade, keď Vykonávateľ počas realizácie metrologického výkonu zistí, že predmetom výkonu je iná služba na meradle, ako je uvedené v objednávke.
3. Objednávateľ alebo jeho zástupca svojím podpisom na pracovnom liste alebo inom obdobnom doklade potvrdzuje poskytnutie služby v súlade so zákonom č. 157/2018 Z. z, a že meradlo bolo pri metrologickom výkone označené príslušnou značkou a že tieto značky nie sú poškodené. Za neskôr oznámenú absenciu alebo poškodenie značiek na meradle Vykonávateľ nezodpovedá.
4. Vykonávateľ je oprávnený všetky súvisiace činnosti, ktoré sú nad rámec štandardných metrologických výkonov a sú nevyhnutné pre realizáciu služby, fakturovať v zmysle platného cenníka v časti Rôzne výkony. Certifikát o kalibrácii je zahrnutý v cene metrologického výkonu. Položky cenníka sú účtované príslušnou mernou jednotkou uvedenou v cenníku. Hodinová zúčtovacia sadzba sa účtuje za každú začatú polhodinu. Cena za poskytnuté služby môže byť stanovená aj dohodou zmluvných strán.
5. Za metrologické výkony v odbore merania hmotnosť realizované na území Slovenskej republiky podľa zákona č. 157/2018 Z. z. a podľa nariadenia vlády SR č. 126/2016 Z. z. o sprístupňovaní váh s neautomatickou činnosťou na trhu, sa dopravné neúčtuje, pokiaľ celková hmotnosť prepravovaných závaží nepresahuje 12 000 kg. Ak si realizácia metrologického výkonu vyžaduje použitie a prepravu etalónových závaží nad 12 000 kg. Vykonávateľ má právo jednorazovo vyúčtovať poplatok vo výške 400 € bez DPH. v prípade, keď metrologický výkon v odbore merania hmotnosť nie je možné realizovať z dôvodov zapríčinených Objednávateľom, dopravné Vykonávateľ vyúčtuje v plnej výške.
6. Objednávateľ sa zaväzuje uhradiť cenu prirážky k poskytnutej službe najmä, ak Objednávateľ požaduje poskytnutie služby mimo pracovnej doby, t. j. Po – Pia 16:00 – 6:00, sviatok, sobota, nedeľa; za prednostné poskytnutie služby, alebo podľa špeciálnych požiadaviek Objednávateľa (podľa náročnosti), ak si túto cenu prirážky Vykonávateľ uplatní.
7. Požiadavka na prednostné poskytnutie služby, je možná len po predchádzajúcej dohode medzi Objednávateľom a Vykonávateľom, a to za primeranú náhradu. Vykonávateľ je oprávnený účtovať skladné podľa platného cenníka v prípade, že si Objednávateľ neprevzal meradlo/á ani do 7 kalendárnych dní po obdržaní informácie o pripravenosti meradla na prevzatie.
8. Za vyhotovenie kópií dokladov (objednávka, pracovný list a pod.) k faktúre za metrologické výkony a služby na požiadanie Objednávateľa, je Vykonávateľ oprávnený účtovať poplatok 0,50 € bez DPH za každý list zhotovenej kópie. Vyhotovenie zoznamov, prehľadov a pod. bude spoplatnené hodinovou zúčtovacou sadzbou.
9. Objednávateľ sa zaväzuje uhradiť cenu za poskytnutú službu v celkovej sume do 100,- € vrátane DPH v hotovosti, a to pri odovzdaní služby Objednávateľovi na základe príjmového dokladu vystaveného zamestnancom Vykonávateľa, ak sa zmluvné strany nedohodnú inak. Pri bezhotovostnom prevode sa Objednávateľ zaväzuje zaplatiť faktúru do 14 kalendárnych dní odo dňa jej vystavenia. Za deň splnenia záväzku sa považuje deň pripísania dlžnej sumy v prospech účtu Vykonávateľa.

# Zmluvná pokuta

1. V prípade omeškania úhrady fakturovanej sumy sa Objednávateľ zaväzuje zaplatiť Vykonávateľovi zmluvnú pokutu vo výške 0,05 % z dlžnej sumy za každý deň omeškania, ak si ju Vykonávateľ uplatní.
2. V prípade omeškania Objednávateľa s úhradou fakturovanej sumy je Vykonávateľ oprávnený uplatniť si u Objednávateľa aj zaplatenie paušálnej náhrady nákladov spojenej s vymáhaním pohľadávky, a to vo výške 40,- € v zmysle ust. § 369c zákona č. 513/1991 Zb. Obchodný zákonník a ust. § 2 Nariadenia vlády č. 21/2013, ktorým sa vykonávajú niektoré ustanovenia Obchodného zákonníka, a to bez ohľadu na dĺžku omeškania.

# Zodpovednosť za a škody

1. Vykonávateľ zodpovedá za to, že overené meradlo, bolo v čase realizácie metrologického výkonu zhodné s technickými a metrologickými požiadavkami na daný druh meradla, a že je zhodné so schváleným typom v zmysle ust. § 25 ods. 1 zákona. Ak meradlo pri skúške nevyhovie technickým požiadavkám alebo metrologickým požiadavkám na daný druh určeného meradla, Vykonávateľ vydá zamietací list. Vykonávateľ v prípade kalibrácie zodpovedá za to, že namerané hodnoty v čase realizácie metrologického výkonu boli v súlade s hodnotami uvedenými v certifikáte

o kalibrácii.

1. Vykonávateľ nezodpovedá za prípadné škody vzniknuté v dôsledku skrytých vád meradiel, alebo iných vád materiálu a príslušenstva, ktoré sa v priebehu poskytovania služby objavia. Vykonávateľ nezodpovedá za škodu, ak jej nemohol zabrániť ani pri vynaložení všetkej odbornej starostlivosti.
2. Vykonávateľ nezodpovedá za prípadné škody vzniknuté v dôsledku prepravy meradiel medzi Vykonávateľom a Objednávateľom použitím externých prepravných a kuriérskych spoločností alebo Slovenskej pošty. Objednávateľ nahlási poškodenie zásielky do 24 hodín od jej doručenia prepravnej spoločnosti formou reklamácie. Vykonávateľ je povinný umožniť Objednávateľovi uplatniť všetky práva z prepravnej zmluvy, zasielateľskej zmluvy alebo z inej zmluvy, na základe ktorej bolo zabezpečené odoslanie meradla Objednávateľovi. Pokiaľ Objednávateľ tieto práva nemá, Vykonávateľ na základe uvedených zmlúv je povinný tieto práva na Objednávateľa v plnom rozsahu a bez obmedzenia previesť alebo postúpiť.

# Bezpečnosť a ochrana zdravia pri práci

1. Vykonávateľ sa zaväzuje, že jeho zamestnanci (prípadne zamestnanci subdodávateľa) budú pri výkone služieb v priestoroch Objednávateľa dodržiavať platné právne normy týkajúce sa PO a BOZP ako aj ustanovenia na ochranu životného prostredia a majetku Objednávateľa,

o ktorých ich Objednávateľ preukázateľne poučí.

1. Objednávateľ je povinný pred začatím prác podľa Objednávky v plnom rozsahu a preukázateľne oboznámiť zamestnancov Vykonávateľa a zamestnancov jeho subdodávateľov s internými pravidlami pre bezpečnosť a ochranu zdravia, požiarnu ochranu a ochranu životného prostredia platnými u Objednávateľa, ktoré akokoľvek súvisia s predmetom Objednávky.
2. Objednávateľ sa zaväzuje, že určená „zodpovedná osoba“ bude okrem povinností uvedených v čl. II. bod 8 ovládať všetky potrebné platné právne normy a predpisy týkajúce sa PO a BOZP, ako aj Ustanovenia na ochranu životného prostredia a majetku Objednávateľa. Zamestnanci Vykonávateľa, prípadne zamestnanci jeho subdodávateľov sa zaväzujú ich dodržiavať podľa pokynov „zodpovednej osoby“.

# Ochrana osobných údajov

1. Vykonávateľ spracúva a uchováva osobné údaje poskytnuté Objednávateľom výlučne za účelom plnenia a dodatočného potvrdenia podmienok Objednávky, za účelom spracovania Objednávky, realizácie služby, zúčtovania platieb a k nevyhnutnej komunikácii medzi zmluvnými stranami.
2. Objednávateľ a Vykonávateľ sa dohodli, že Objednávateľ v prípade, že je fyzickou osobou je povinný oznámiť Vykonávateľovi svoje meno a priezvisko, adresu trvalého bydliska vrátane PSČ, číslo telefónu a e-mailovú adresu. Objednávateľ a Vykonávateľ sa dohodli, že Objednávateľ v prípade, že je právnickou osobou alebo fyzickou osobou – podnikateľom je povinný oznámiť Vykonávateľovi svoje obchodné meno, adresu sídla vrátane PSČ, IČO, IČ DPH, číslo telefónu a e-mailovú adresu.
3. Vykonávateľ postupuje pri zaobchádzaní s osobnými údajmi Objednávateľa v súlade so Zásadami ochrany osobných údajov v zmysle Nariadenia Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov a zákona NR SR č. 18/2018 Z. z o ochrane osobných údajov a o zmene a doplnení niektorých zákonov zverejnených na stránke vykonávateľa: <http://slm.sk/ochrana-> osobných-údajov/.

# Odstúpenie a zrušenie Objednávky

1. Vykonávateľ si vyhradzuje právo odmietnuť Objednávku Objednávateľovi, ktorý nemá voči nemu vysporiadané akékoľvek záväzky plynúce z obchodného vzťahu; v objednávke absentujú vyžadované údaje; prípadne z akýchkoľvek iných dôvodov alebo aj bez udania dôvodu.

o odmietnutí Objednávky Vykonávateľ bezodkladne informuje Objednávateľa.

1. Vykonávateľ má právo odstúpiť od plnenia predmetu Objednávky v prípade ak:
	1. Objednávateľ poruší zákonné povinnosti alebo povinnosti ustanovené VOP podstatným spôsobom, pričom za podstatné porušenie sa považuje najmä neuhradenie fakturovanej sumy v lehote jej splatnosti, neposkytnutie súčinnosti pri realizácii predmetu plnenia ako aj opakované porušenie VOP,
	2. Objednávateľ poruší zákonné povinnosti alebo povinnosti ustanovené VOP nie podstatným spôsobom a napriek upozorneniu nevykoná nápravu v stanovenej lehote,
	3. Vykonávateľ zistí nepravdivosť údajov uvedených v objednávke,
	4. Objednávateľ koná spôsobom v rozpore so zásadami poctivého obchodného styku, dopustí sa nekalosúťažného konania, koná v rozpore s právnymi predpismi na ochranu hospodárskej súťaže alebo svojim konaním poškodzuje dobré meno a oprávnené záujmy vykonávateľa,
	5. Objednávateľ bude zverejnený v „Zozname platiteľov DPH“, u ktorých nastali dôvody na zrušenie registrácie pre DPH,
	6. Vykonávateľ sa dozvie o zásadných skutočnostiach, pre ktoré by sa inak objednaná služba nevykonala, alebo v prípade zásahu vyššej moci. Vyššia moc znamená akúkoľvek nepredvídateľnú udalosť, ktorá je mimo primeranej kontroly zúčastnených strán alebo

akúkoľvek predvídateľnú udalosť, ktorej dôsledkom nie je možné primeraným spôsobom zabrániť, pričom sa jedná o udalosti vzniknuté po akceptácii Objednávky. Tým nie je dotknuté právo Vykonávateľa uplatniť si náhradu preukázateľne vynaložených nákladov. Vyššia moc bude mať za následok pozastavenie záväzkov Objednávateľa a Vykonávateľa podľa Objednávky po dobu omeškania spôsobeného udalosťou vyššej moci, pričom lehota na plnenie bude automaticky predĺžená o rovnakú dobu bez povinnosti zaplatiť sankciu,

* 1. Vykonávateľ z dôvodov na strane Objednávateľa nemôže realizovať predmet plnenia v dohodnutom termíne, alebo v termíne určenom Vykonávateľom,
	2. ak na Objednávateľa je vedené exekučné konanie, bol podaný návrh na konkurz, resp. reštrukturalizáciu, príp. zamietnutý návrh na konkurz pre nedostatok majetku, resp. Objednávateľ vstúpil do likvidácie, a o tejto skutočnosti nebol informovaný objednávateľom pri podaní objednávky,
	3. ak Objednávateľ poruší povinnosti uvedené v čl. X. týchto VOP.
1. V prípade odstúpenia Objednávateľa od Objednávky má Vykonávateľ právo na úhradu odstupného, ktorého výška je, ak sa nedohodne inak, 100 % z dohodnutej ceny. Týmto ustanovením nie je dotknuté právo Vykonávateľa na náhradu škody.
2. Odstúpenie od Objednávky je účinné dňom doručenia informácie o odstúpení druhej strane (informácia o nerealizácii predmetu plnenia).
3. V prípade odstúpenia od Objednávky nezaniká nárok Vykonávateľa na úhradu za zrealizované výkony a služby.

# Protikorupčné ustanovenia

1. Zmluvné strany vyznávajú hodnoty, že zákonné a protikorupčné správanie je jedným zo základných atribútov podnikania a takéto správanie je charakteristické pre všetky aktivity a činnosti zmluvných strán.
2. Objednávateľ sa zaväzuje zaviesť a vykonávať všetky nevyhnutné a vhodné postupy a opatrenia vedúce k zabráneniu korupcie.
3. Objednávateľ vyhlasuje, že podľa jeho vedomostí žiaden z jeho predstaviteľov, zástupcov, zamestnancov, alebo iných osôb konajúcich v jeho mene pri poskytovaní plnenia predmetu Objednávky neponúka ani nebude priamo alebo nepriamo ponúkať, dávať, poskytovať, vyžadovať ani prijímať finančné prostriedky alebo akékoľvek iné oceniteľné hodnoty, alebo poskytovať akékoľvek výhody, dary, alebo pohostenia zamestnancovi Vykonávateľa alebo akejkoľvek inej osobe pôsobiacej v spoločnosti Vykonávateľa, za účelom ovplyvňovať konanie takejto osoby v jej funkcii, s využitím odmeňovania, alebo navádzania k nekorektnému výkonu príslušnej funkcie alebo činnosti akoukoľvek osobou, za účelom získania alebo udržania výhody pri výkone podnikateľskej činnosti.
4. Ak Vykonávateľ upozorní Objednávateľa, že má dôvodné podozrenie o porušení akéhokoľvek ustanovenia tejto doložky:
	1. Vykonávateľ je oprávnený pozastaviť plnenie predmetu Objednávky aj bez predchádzajúceho upozornenia, a to po dobu, ktorú považuje za nevyhnutnú vzhľadom na rozsah a charakter zistenia. Objednávateľ v takom prípade berie na vedomie a súhlasí s tým, že počas doby nevyhnutnej na zisťovanie skutočností pre vyšetrenie podozrenia na porušenie nebudú vznikať akékoľvek povinnosti a/alebo sankcie vykonávateľovi vyplývajúce z takéhoto pozastavenia plnenia Objednávky.
	2. Objednávateľ je povinný prijať všetky relevantné opatrenia, aby zabránil strate, zneužitiu alebo zničeniu listinných a iných dôkazov vzťahujúcich sa k príslušnému konaniu.
5. V prípade porušenia akýchkoľvek vyššie uvedených povinností v tomto článku Objednávateľom je Vykonávateľ oprávnený, aj bez predchádzajúceho upozornenia, odstúpiť od Objednávky, a to s okamžitou platnosťou bez toho, aby Objednávateľovi vznikol akýkoľvek nárok zo zodpovednosti za odstúpenie vykonávateľa od Objednávky.
6. Objednávateľ vyhlasuje, že je oboznámený s Protikorupčným programom Vykonávateľa a zaväzuje sa ho dodržiavať. Protikorupčný program Vykonávateľa je zverejnený na stránke [www.slm.sk.](http://www.slm.sk/)

# Záverečné ustanovenia

1. Objednávateľ sa zaväzuje oznámiť bez meškania Vykonávateľovi platobnú neschopnosť, začatie konkurzného konania, začatie reštrukturalizačného konania, vstup objednávateľa do likvidácie, alebo inú skutočnosť, pre ktorú by inak Vykonávateľ metrologický výkon a/alebo službu neposkytol. Vykonávateľ má v prípade porušenia tejto oznamovacej povinnosti právo uplatniť si zmluvnú pokutu vo výške všetkých splatných záväzkov objednávateľa.
2. Všetky písomné prejavy zmluvných strán sa považujú za doručené i dňom, kedy doručujúcej zmluvnej strane bola zásielka adresovaná druhej zmluvnej strane na adresu jej sídla/miesta podnikania alebo korešpondenčnú adresu, vrátená ako nedoručená.
3. V prípade akýchkoľvek sporov súvisiacich s Objednávkou, sú zmluvné strany povinné sa snažiť nájsť ich riešenie predovšetkým vzájomným rokovaním v súlade so zásadami poctivého obchodného styku. Zmluvné strany sa dohodli, že všetky spory vzniknuté z právnych vzťahov vzniknutých alebo vyplývajúcich z Objednávky alebo súvisiacich s Objednávkou, vrátane všetkých vedľajších právnych vzťahov a právnych vzťahov z nárokov na vydanie bezdôvodného obohatenia, nárokov na náhradu škody, sporov o platnosť, výklad, zánik Objednávky, sa rozhodnú v súdnom konaní na príslušnom súde Slovenskej republiky.
4. Vykonávateľ si vyhradzuje právo na zmenu týchto VOP. Povinnosť písomného oznámenia zmeny v týchto VOP je splnená vyvesením na pracoviskách Vykonávateľa a ich aktualizáciou na internetovej stránke Vykonávateľa [www.slm.sk.](http://www.slm.sk/)
5. Objednávateľ vyhlasuje, že si tieto VOP prečítal a v plnom rozsahu s nimi súhlasí.
6. Súčasť týchto VOP tvoria tieto prílohy:

Príloha č. 1: Podmienky realizácie metrologickej kontroly a evidencie meradiel Príloha č. 2: Podmienky realizácie služieb osobnej dozimetrie

Príloha č. 3: Postup pre získanie certifikátu

Príloha č. 4: Podmienky posúdenia stavu metrologického zabezpečenia

Príloha č. 5: Podmienky pre realizáciu služieb tvorby dokumentu